《送顾华玉席上分体得三五七言》
明代·边贡

送归客，送归客，东城复西苑。碧草萋萋别路长，苍山历历愁心远。

愁心远征，驾不可留。去年送归陌上雪，今年送归江上秋。

江上秋江雨霁，返照入林光翳翳。家在齐川未得归，年年送客来沙际。

送归客，请客听我歌。我如水中凫，君如江上波。波流去不息，凫飞无远翼。

回桥转岸君已遥，薄暮徘回此何极。

作者简介：边贡（1476 ～1532）字庭实，因家居华泉附近，自号华泉子，历城（今山东济南市）人。明代著名诗人、文学家。弘治九年（1496）丙辰科进士，官至太常丞。边贡以诗著称于弘治、正德年间，与李梦阳、何景明、徐祯卿并称“弘治四杰”。后来又加上康海、王九思、王廷相，合称为明代文学“前七子”。